Document ID: 32006D0014

KOMISSION PÄÄTÖS,
tehty 11 päivänä tammikuuta 2006,
vuoden 2003 liittymisasiakirjan liitteen XII lisäyksen B muuttamisesta Puolan tiettyjen liha-, maito- ja kala-alan laitosten osalta
(tiedoksiannettu numerolla K(2005) 6023)
(ETA:n kannalta merkityksellinen teksti)
(2006/14/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan (1) ja erityisesti sen liitteessä XII olevan 6 luvun B jakson I alajakson 1 kohdan e alakohdan,
sekä katsoo seuraavaa:
(1)
Tietyille vuoden 2003 liittymisasiakirjan liitteen XII lisäyksessä B luetelluille Puolan laitoksille on myönnetty siirtymäajat.
(2)
Vuoden 2003 liittymisasiakirjan liitteen XII lisäystä B on muutettu komission päätöksillä 2004/458/EY (2), 2004/471/EY (3), 2004/474/EY (4), 2005/271/EY (5), 2005/591/EY (6) ja 2005/854/EY (7).
(3)
Puolan toimivaltaisen viranomaisen virallisen ilmoituksen mukaan tietyt liha-, maito- ja kala-alan laitokset ovat saattaneet uudistustyönsä loppuun ja täyttävät nyt täysin yhteisön lainsäädännössä asetetut vaatimukset. Lisäksi muutamat laitokset ovat lopettaneet toimintansa, jota varten niille oli myönnetty siirtymäaika. Nämä laitokset olisi siksi poistettava siirtymäajan piiriin kuuluvien laitosten luettelosta.
(4)
Vuoden 2003 liittymisasiakirjan liitteen XII lisäys B olisi sen vuoksi muutettava vastaavasti.
(5)
Tässä päätöksessä säädetyistä toimenpiteistä on ilmoitettu elintarvikeketjua ja eläinten terveyttä käsittelevälle pysyvälle komitealle,
ON TEHNYT TÄMÄN PÄÄTÖKSEN:
1 artikla
Poistetaan liitteessä luetellut laitokset vuoden 2003 liittymisasiakirjan liitteen XII lisäyksestä B.
2 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä tammikuuta 2006.

Labels: 17
0
7
6
18
15